الزناتية لمغريبية الشرقية هي بزاف ديال اللهجات دلوغة وحدة كاينة فلمغريب ومنتاشرة من إقليم جرادة حتال إقليم بركان. كاينتاميو هاد اللهجات للفرع الزناتي ديال اللوغات لأمازيغية دالشمال، وهي قريبة بزّاف للوغات الريفية الرئيسية، وحتى لأمازيغية بني سنوس اللي كاينة قريب من لحدود مع دزاير. كايهضرو بزاف دالناس بلأمازيغية الزناتية لمغريبية الشرقية من لقبايل دالزكارة، لبخاتة، بني يعلى، بني بوزݣو، لحديين، لمحارز، آت يزناسن والروابعة. هاد اللهجات شحال هادي كانو كايتهضر بيهوم فلبلاصة مابين تاوريرت ودبدو (فلغرب ديال لبلايص اللي كاينين فيهوم دابا) فلقبايل ديال بني كولال، ولاد مهدي وبني شبل، هاد لقبايل دابا ولّاو كاهضرو بشكل رئيسي بالدارجة. J. Bourrilly, Éléments d'éthnographie marocaine, p.42 (Larose, 1932) G. P. Murdock, African Cultural Summaries, Volume 10 (Human Relations Area Files, 1958) ترجامة من النݣليزية لدارجة: "الزكارة، اللي كايتجمعو مع اللي مجاورين ليهوم من ولاد بختي وبني شبل وبني يعلى وبني بوزݣو ديال الشرق دلمغريب وبني سنوس اللي فلحدود مع دزاير كاينتاميو للقسم الزناتي ديال لفرع لأمازيغي داللوغات السامية-لحامية (اللوغات لأفروآسيوية)."